ประกาศคณะกรรมการว่าด้วยสัญญาประกาศคณะกรรมการว่าด้วยสัญญาเรื่องให้ธุรกิจการให้บริการดูแลเด็ก ผู้สูงอายุ คนทุพพลภาพและผู้ป่วยตามสถานที่อยู่อาศัยเป็นธุรกิจที่ควบคุมสัญญาพ.ศ. ๒๕๕๙[๑] อาศัยอำนาจตามความในมาตรา๓๕ ทวิ แห่งพระราชบัญญัติคุ้มครองผู้บริโภค พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติคุ้มครองผู้บริโภค(ฉบับที่ ๒) พ.ศ. ๒๕๔๑ ประกอบกับมาตรา ๓ มาตรา ๔ และมาตรา ๕แห่งพระราชกฤษฎีกากำหนดหลักเกณฑ์และวิธีการในการกำหนดธุรกิจที่ควบคุมสัญญาและลักษณะของสัญญา พ.ศ. ๒๕๔๒คณะกรรมการว่าด้วยสัญญาออกประกาศไว้ ดังต่อไปนี้ข้อ๑ ให้ธุรกิจการให้บริการดูแลเด็กผู้สูงอายุ คนทุพพลภาพ และผู้ป่วยตามสถานที่อยู่อาศัยเป็นธุรกิจที่ควบคุมสัญญาข้อ๒ ในประกาศนี้ธุรกิจการให้บริการดูแลเด็ก ผู้สูงอายุ คนทุพพลภาพและผู้ป่วยตามสถานที่อยู่อาศัย หมายความว่าธุรกิจการจัดส่งพนักงานไปเลี้ยงและดูแลเด็ก หรือดูแลผู้สูงอายุ คนทุพพลภาพและผู้ป่วยตามสถานที่อยู่อาศัยเด็ก หมายความว่าเด็กตั้งแต่แรกเกิดถึงอายุไม่เกินหกปีผู้สูงอายุ หมายความว่าบุคคลที่มีอายุเกินหกสิบปีบริบูรณ์ขึ้นไปคนทุพพลภาพ หมายความว่าบุคคลที่หย่อนกำลังความสามารถที่จะประกอบการงานตามปกติได้ผู้ป่วย หมายความว่าบุคคลที่มีภาวะความเจ็บป่วยไม่สบายเพราะโรคหรือไข้การบาดเจ็บหรือมีเหตุอื่นที่ทำให้มีอาการเช่นนั้นผู้ประกอบธุรกิจ หมายความว่าผู้ประกอบธุรกิจการให้บริการดูแลเด็ก ผู้สูงอายุ คนทุพพลภาพ และผู้ป่วยตามสถานที่อยู่อาศัยพนักงาน หมายความว่าผู้ที่ทำหน้าที่เลี้ยงและดูแลเด็ก หรือดูแลผู้สูงอายุ คนทุพพลภาพ และผู้ป่วยตามสถานที่อยู่อาศัยข้อ๓ สัญญาการให้บริการดูแลเด็กผู้สูงอายุ คนทุพพลภาพ และผู้ป่วยตามสถานที่อยู่อาศัย ที่ผู้ประกอบธุรกิจทำกับผู้บริโภคต้องมีข้อความเป็นภาษาไทยที่สามารถเห็นและอ่านได้ชัดเจนมีขนาดตัวอักษรที่ไม่เล็กกว่าสองมิลลิเมตรโดยมีจำนวนไม่เกินสิบเอ็ดตัวอักษรในหนึ่งนิ้วและจะต้องใช้ข้อสัญญาที่มีสาระสำคัญและเงื่อนไข ดังต่อไปนี้(๑)รายละเอียดเกี่ยวกับชื่อ เลขประจำตัวประชาชนและที่อยู่ของผู้ประกอบธุรกิจในกรณีที่ผู้ประกอบธุรกิจเป็นนิติบุคคล ให้ระบุเลขทะเบียนนิติบุคคล(๒)รายละเอียดของพนักงานอย่างน้อยต้องมีสาระสำคัญเกี่ยวกับ ชื่อ ที่อยู่ สัญชาติ อายุวุฒิการศึกษา ประสบการณ์ในการทำงาน ความประพฤติและประวัติการกระทำความผิด (ถ้ามี)กรณีพนักงานเป็นคนไทยให้ระบุเลขประจำตัวประชาชนแต่กรณีพนักงานเป็นคนต่างด้าวให้ระบุเลขใบสำคัญประจำตัวคนต่างด้าวหรือใบอนุญาตทำงานของคนต่างด้าว(๓)รายละเอียดเกี่ยวกับประเภท และขอบเขตของงานที่ให้บริการ เช่นวันเริ่มต้นและสิ้นสุดการทำงาน วันหยุดของพนักงาน การทำงานล่วงเวลา เป็นต้น(๔)รายละเอียดเกี่ยวกับอัตราค่าบริการ และเงินอื่น ๆ ที่เรียกเก็บจากผู้บริโภค เช่น ค่าบริการพิเศษในวันหยุดของพนักงานค่าบริการล่วงหน้า และค่าทำงานล่วงเวลา รวมทั้งเงื่อนไขและวิธีการชำระเงิน(๕)ผู้บริโภคมีสิทธิให้ผู้ประกอบธุรกิจเปลี่ยนแปลงพนักงานกรณีที่พนักงานไม่มาปฏิบัติหน้าที่ตามสัญญาหรือไม่ปฏิบัติหน้าที่ด้วยความเอาใจใส่ซื่อสัตย์สุจริตและระมัดระวังตามที่พึงคาดหมายได้จากการให้บริการตามสัญญาหรือพนักงานมีสภาพร่างกายจิตใจ หรือความประพฤติไม่เหมาะสมหรือกระทำการอันเป็นความผิดอาญา(๖)ผู้ประกอบธุรกิจต้องส่งมอบหนังสือแสดงรายละเอียดของพนักงานตาม (๒)ให้แก่ผู้บริโภคในขณะทำสัญญา และในกรณีที่มีการเปลี่ยนแปลงตัวพนักงานให้ผู้ประกอบธุรกิจจัดส่งพนักงานที่มีรายละเอียดตาม (๒)ให้แก่ผู้บริโภคทุกครั้งในวันที่มีการเปลี่ยนแปลง ทั้งนี้ให้ถือว่าหนังสือดังกล่าวเป็นส่วนหนึ่งของสัญญา(๗)การผิดสัญญาหรือการไม่ปฏิบัติตามสัญญาข้อหนึ่งข้อใดของผู้บริโภคที่ผู้ประกอบธุรกิจมีสิทธิเลิกสัญญาผู้ประกอบธุรกิจจะต้องระบุเหตุในเรื่องนั้น ๆไว้เป็นการเฉพาะด้วยตัวอักษรสีแดงหรือตัวดำหรือตัวเอนที่เห็นเด่นชัดกว่าข้อความทั่วไปและในการบอกเลิกสัญญาให้ผู้ประกอบธุรกิจแจ้งเป็นหนังสือให้ผู้บริโภคปฏิบัติตามสัญญาภายในเวลาไม่น้อยกว่าสามสิบวันนับแต่วันที่ได้รับหนังสือถ้าผู้บริโภคละเลยไม่ปฏิบัติตามหนังสือบอกกล่าวนั้นให้ผู้ประกอบธุรกิจมีสิทธิเลิกสัญญาได้(๘)สิทธิเลิกสัญญาของผู้บริโภคมีดังนี้(ก)ไม่มีรายละเอียดของพนักงานตาม (๒) หรือพนักงานไม่ปฏิบัติตามหลักเกณฑ์การปฏิบัติในการให้บริการตามที่กำหนดไว้ในสัญญาหรือพนักงานมีพฤติกรรมตาม(๕)(ข)เด็ก ผู้สูงอายุ คนทุพพลภาพ หรือผู้ป่วย เสียชีวิตหรือพ้นจากสภาวะความจำเป็นต้องมีผู้ดูแล หรือผู้บริโภคมีความจำเป็นอย่างอื่น เช่นผู้บริโภคย้ายภูมิลำเนาไปต่างประเทศ หรือต่างจังหวัด(ค)ผู้ประกอบธุรกิจไม่จัดส่งพนักงานพร้อมหนังสือแสดงรายละเอียดของพนักงานมาทดแทน ตาม(๖) ภายในสามวันนับแต่วันที่ได้รับแจ้งในกรณีที่ผู้บริโภคเป็นฝ่ายเลิกสัญญาไม่ตัดสิทธิผู้บริโภคที่จะเรียกเบี้ยปรับในอัตราเดียวกันกับอัตราเบี้ยปรับที่ผู้ประกอบธุรกิจกำหนดให้ผู้บริโภคต้องชำระในกรณีผิดสัญญา(๙)เมื่อมีการบอกเลิกสัญญาตาม (๘) แล้วผู้ประกอบธุรกิจต้องคืนเงินหรือสิ่งใดที่รับไว้เป็นค่าบริการล่วงหน้าทั้งหมดให้แก่ผู้บริโภคภายในสิบห้าวันนับตั้งแต่วันที่ได้รับหนังสือบอกเลิกสัญญาและถ้าผู้ประกอบธุรกิจไม่คืนเงินตามจำนวนและภายในกำหนดระยะเวลาดังกล่าวให้ผู้ประกอบธุรกิจนั้นชำระเบี้ยปรับในอัตราเดียวกันกับอัตราเบี้ยปรับที่ผู้ประกอบธุรกิจกำหนดให้ผู้บริโภคต้องชำระในกรณีผิดสัญญา(๑๐)ผู้ประกอบธุรกิจรับรองว่าได้จัดส่งพนักงานที่มีความรู้ความสามารถมาปฏิบัติหน้าที่ตามสัญญาและได้ตรวจสอบควบคุม และกำกับดูแลการปฏิบัติหน้าที่ของพนักงาน รวมทั้งให้คำแนะนำอื่น ๆ ที่เกี่ยวข้องแก่พนักงานด้วยความเอาใจใส่ซื่อสัตย์สุจริต และระมัดระวังตามที่พึงคาดหมายได้จากการให้บริการตามสัญญา(๑๑)คำบอกกล่าวตามกฎหมาย หรือตามสัญญาต้องส่งไปรษณีย์ลงทะเบียนตอบรับให้แก่ผู้บริโภคตามที่อยู่ที่ระบุไว้ในสัญญาหรือที่อยู่ที่ผู้บริโภคได้แจ้งการเปลี่ยนแปลงไว้เป็นหนังสือครั้งหลังสุดข้อ๔ ข้อสัญญาที่ผู้ประกอบธุรกิจทำกับผู้บริโภคต้องไม่ใช้ข้อสัญญาที่มีลักษณะหรือมีความหมายทำนองเดียวกันดังต่อไปนี้(๑)ข้อสัญญาที่เป็นการยกเว้นหรือจำกัดความรับผิดที่เกิดจากผู้ประกอบธุรกิจหรือพนักงาน(๒)ข้อสัญญาที่ให้สิทธิผู้ประกอบธุรกิจมีสิทธิริบเงินค่าบริการและเงินอื่น ๆที่เรียกเก็บจากผู้บริโภคไว้ล่วงหน้า(๓)ข้อสัญญาที่กำหนดให้ผู้บริโภคต้องรับผิดชำระค่าปรับ ค่าเสียหาย หรือเงินอื่น ๆเพิ่มเติม ในกรณีที่มีการเลิกสัญญา เว้นแต่กรณีที่กำหนดไว้แล้วตามกฎหมาย(๔)ข้อสัญญาที่ให้สิทธิผู้ประกอบธุรกิจเปลี่ยนแปลงอัตราค่าใช้จ่ายต่าง ๆหรือเงื่อนไขตามที่กำหนดในสัญญาทำให้ผู้บริโภคต้องรับภาระเพิ่มขึ้นมากกว่าภาระที่เป็นอยู่ในเวลาทำสัญญา(๕)ข้อสัญญาที่ให้สิทธิผู้ประกอบธุรกิจบอกเลิกสัญญากับผู้บริโภคโดยผู้บริโภคมิได้ผิดสัญญาหรือผิดเงื่อนไขอันเป็นสาระสำคัญข้อใดข้อหนึ่งในสัญญา(๖)ข้อสัญญาที่กำหนดให้การต่อระยะเวลาของสัญญามีผลบังคับทันทีเมื่อครบกำหนดระยะเวลาประกาศฉบับนี้ใช้บังคับตั้งแต่วันที่๑ มิถุนายน พ.ศ. ๒๕๕๙ เป็นต้นไปประกาศ ณ วันที่ ๓กุมภาพันธ์ พ.ศ. ๒๕๕๙สำเรียง เมฆเกรียงไกรประธานกรรมการว่าด้วยสัญญาปุณิกา/ปริยานุช/จัดทำ๑๐ มีนาคม ๒๕๕๙นุสรา/ตรวจ๙ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๕๙ ง/หน้า ๒๙/๘ มีนาคม ๒๕๕๙